Laos

An Laos o kundi man Lao (, , Lāo) nga an opisyal nga ngaran Republika Demokratika Popular han Lao o kon ha literal nga Winaray: Republika nga Demokratika han Katawhan han Lao puyde gihapon Republika nga Demokratika han Katawhan nga Lao; (Lao: ສາທາລະນະລັດ ປະຊາທິປະໄຕ ປະຊາຊົນລາວ, Sathalanalat Paxathipatai Paxaxon Lao; ) nga agsob impormal nga tinatawag nga Muang Lao (Lao: ເມືອງລາວ, Muang Lao), usá nga estado nga sosyalista ngan amo la an nasod nga ginpapalibotan hin tuna ha Timugan nga Asya.  Nahamutáng an Laos ha butnga han Indotsina nga rawis, ginsasapitan iní han Myanmar (Birmania) ngan Tsina ha kanawayan, han Vietnam ha sinirangan, han Camboya ha timugan, ngan han Thailand ha katundan ngan habagatan.

An kaagi han Laos natikang han Ginhadian han Lan Xang o Tuna hin Ribo nga mga Gadya o Tuna hin Milyon nga mga Elepante, nga dida tikang han ika-14 nga siglo tubtob han ika-18 nga siglo.

Katapos hin kolonyal nga panahon ha ilarom han Fransya, nagkaaada ini hin paglugaring dida han 1949. Nagkaada hin maiha nga gyera sibil nga natapos hin opisyal han pagdaog han komunista nga Pathet Lao ngan an ira pakaabot ha poder dida han 1975, kondi an mga pag-aragway han mga durudilain nga mga hugpong nagpadayon pa hin pira pa ka tuig.

Etimolohiya
Ha Lao nga yinaknan, an ngaran han nasod Meuang Lao. an Imperyal nga Franses nga amo an naghimo han nasod nga kabahin han Franses nga Indotsina han 1893, ginsurat an ngaran hin diri-ginluluwas nga "s", i.e. "Laos" (An Lao nga yinaknan mismo waray kataposan nga 's' nga tunog, amo nga it mga Lao nga tawo ginluluwas nira ini sugad han ira tuminongnong nga yinaknan). An agsob nga ginagamit nga porma nga adhetibo amo an "Lao", e.g. "an Lao nga ekonomiya", diri an "Laotianhon" nga ekonomiya - bisan man kon an "Laotian" gin-gagamit ha Iningles pag-indikar han mga tawo han Laos nga diri malipat han Lao nga etniko nga grupo.

Mga Lalawigan ngan mga Distrito

An Lao ginbahin ngadto hin mga 16 nga mga lalawigan (qwang) ngan an Vientiane nga Kapital (Nakon Luang Vientiane):
 Attapeu
 Bokeo
 Bolikhamsai
 Champasak
 Hua Phan
 Khammuan
 Luang Nam Tha
 Luang Prabang
 Udomxai
 Phongsali
 Salavan
 Saisombun
 Savannakhet
 Prefektura han Vientiane
 Lalawigan han Vientiane
 Sainyabuli
 Sekong
 Xieng Khuang
An nasod ginbahin-bahin pa ngadto hin mga distrito (muang).

Mayda usá nga espesyal nga sona hin pagdumara, an espesyal nga sona han Saisombun Khetphiset nga gin-disolver han 2006

Mga kasarigan